Klub priateľov koní, n.o.,

Adresa: Mierová 11, 040 15 Košice – Šaca
Štatutárny zástupca: Silvia Menyhértová
IČO:45734879, DIČ:2023168576
mobil: 0905 229 543,  e-mail: sheila.arabela@gmail.com

 

Výročná správa
za rok 2025

	V Košiciach, dňa: 09.07.2025
A. Prehľad činností vykonávaných v kalendárnom roku 2025 s uvedením vzťahu k účelu založenia neziskovej organizácie

Podľa  štatútu našej neziskovej organizácie sme v roku 2025 poskytovali tieto verejno-prospešné služby.
Naďalej sme sa intenzívne venovali  hiporehabilitácii detí s vážnym, kombinovaným (psycho-somatickým) zdravotným postihnutím (detskou mozgovou obrnou, autistické deti, deti s Downovým syndrómom). V roku 2025 sme v našom centre poskytli hendikepovaným deťom  170 hiporehabilitačných hodín. Vzhľadom na stúpajúci počet klientov poskytujeme naše služby hendikepovaným nielen cez víkendy a už dva dni v pracovných dňoch týždňa. Naše služby začínajú ešte viac využívať aj klienti v seniorskom veku.

Zloženie hiporehabiltačného tímu je nezmenené. Pozostáva z hiporehabilitačných pracovníkov a hipológa. V súčasnosti slúžia našim klientom v rámci dobrovoľných hodín traja hiporehabilitanti. Náš tím významne opäť doplnili  študenti Univerzity veterinárskeho  lekárstva a farmácie v Košiciach, Strednej zdravotníckej školy odbor fyzioterapia a  dobrovoľníci. Okrem toho poskytujeme prax pre študentov Strednej poľnohospodárskej školy v Barci. 
Dňa 30.05. a 25.06.2025 navštívilo naše centrum v rámci výučby 25 študentov Zdravotníckej školy z Košíc - demonštrácia hipoterapeutických hodín

   Aktivity centra sú zamerané aj na   propagáciu zdravého štýlu života, športu, ako aj aktivitám venovaným proti nebezpečným návykom (drogy, alkoholizmus, tabakizmus, závislosť na počítačoch, gamblerstvo) a obezite. 

Spektrum rôznych aktivít v našom centre poskytuje  deťom a mladým ľuďom  rozumné alternatívy  pre voľný čas.  V rámci prevencie vážnych ochorení, respektíve odbúrania stresu majú mladí ľudia možnosť stráviť so svojimi rovesníkmi voľný čas, vymieňať si skúsenosti a pomôcť deťom s hendikepom.

Naše služby sme obohatili o možnosť animoterapie zajačikmi. Aktivita sa teší veľkému záujmu detí. Priestor je ohradený a je k dispozícii návštevníkom.

Dňa 08.11.2025 sme na ukončenie letnej sezóny usporiadali Hubertovú jazdu pre  podporovateľov našej n.o. spojenú s rôznymi aktivitami pre deti a všetkých zúčastnených.

Okrem pravidelných hodín hipoterapie sme klientom v roku 2025 poskytli naše služby u nás ale  aj mimo nášho centra. Niektoré väčšieho rozsahu sú uvedené nižšie.

17.05.2025 MČ Nad  Jazerom , Košice
23.05.2025 Šaca, vozenie detí – Kaštieľ
27.05.2025 MŠ Kalinovská, Košice
30.05.2025 MŠ, Čínska, Košice
31.05.2025 Nemocnica Šaca
31.05.2025 MČ Nad  Jazerom , Košice
01.06.2025 centrum Liberta, Košice
05.06.2025 MŠ Malá Ida
07.06.2025 Veľká Ida, Park
13.07.2025 ZŠ Hroncová, Košice
14.07.2025 vozenie detí, Janík
14.07.2025 vozenie detí, Cestice
15.06.2025 MČ Košice-Šaca
21.06.2025 Akcia pre deti – Beach club, Košice
22.06.2025 Akcia pre deti -Veselá záhrada
10.07.2025 Človek medzi ľuďmi – Detský tábor
11.07.2025 Detský tábor, Poludníková 11, Košice
18.07.2025 MŠ Nižný Klátov (u nás)
21.-23.07.2025 Detský tábor – Stonožka 
24.07.2026 Človek medzi ľuďmi – Detský tábor
24.07.2025 Detský tábor – Stonožka
30.07. a 13.08. 2025 Človek medzi ľuďmi – Detský tábor
13.08.2025 Myšičky – Detský tábor
14.08.2025 ZŠ Považská – Detský tábor
16.08.2025 Čečejovce – Akcia pre deti
23.08.2025 Haniska - Akcia pre deti
06.09.2025 vozenie detí – Slnečnica
12.09.2025 Čučoriedky – Detský tábor
13.09.2025 Akcia pre deti – park Barca
20.09.2025 vozenie detí Šaca
08.10.2025 Psychosociálne centrum, Košice, Denný stacionár
05.12.2025 Dom dôchodcov, Južná trieda, Košice, sv.Mikuláš
05.12.2025 Centrum pre bezdomovcov, Bosáková, Košice
05.12.2025 Krízové centrum, Košická N.V.- sv. Mikuláš
06.12.2025 Mikuláš – Šaca, akcia pre deti

Naďalej motivujeme mladistvých na štúdium v oblasti sociálnych služieb, pomoci hendikepovaným, medicíny, ošetrovania zvierat ale aj  veterinárskeho lekárstva. Motiváciu mladých ľudí  k štúdiu plánujeme naďalej rozvíjať a aj  takým spôsobom napĺňať poslanie našej neziskovej organizácie.

Dobrovoľníci našej neziskovej organizácie poskytli  základné poznatky  o ošetrovaní a chove koní ďalším  návštevníkom so záujmom aktívnejšie sa venovať nielen jazdeckému športu, chovu hospodárskych zvierat ale aj hiporehabilitácii.
Aj v roku 2025 sme  propagovali ekologické hospodárenie a triedenie odpadov. V tomto roku sme aktívne odpratali sklenený odpad v blízkosti kde sa pohybujú rodiny s deťmi.

Do periodických aktivít sme v roku 2025 zapojili aj mladých dobrovoľníkov 
•	Servis automatických napájačiek
•	Obnova oplotenia a kosenie reálu
•	Deratizačné, dezinfekčné a dezinsekčné opatrenia
•	Asistencia pri vakcinácii a antiparazitárnom programe koní  a ďalších zvierat centra.

V roku 2025 sme pripravili aj plány rozvoja neziskovej organizácie na rok 2026. Hlavným cieľom je pripraviť lepšie možnosti využitia areálu aj v prípade nepriaznivého počasia.

Ďalšie pravidelné aktivity:

  V rámci verejnoprospešných činností našej neziskovej organizácie stále spolupracujeme aj s lesným hospodárstvom katastra v rámci protipožiarneho dohľadu v okolitej prírode. V roku 2025 sme zistili dva prípady opusteného aktívneho ohniska na okraji porastu a poľnohospodárskych plodín.
V roku 2025 sme sa snažili prispieť aj k zníženiu výskytu odpadu v okolitej prírode oznámením miesta výskytu a z časti aj odprataním rozbitých fľaší a skla.
		
   Obľube sa stále teší aj prezentácia fotografií okolitej prírody, koní a hiporehabilitačných hodín s cieľom popularizovať našu činnosť a budovať vzťah k našej planéte. Pravidelná aktualizácia aktivít je sprístupnená aj na facebooku. Cieľom aktivity je zlepšiť vnímanie potrieb hendikepovaných detí.
		
B.  Zmeny a nové zloženie orgánov neziskovej organizácie, ku ktorým došlo v priebehu  roku 2025. 
		
V roku 2025 nedošlo k zmenám v zložení  orgánov neziskovej organizácie a nedošlo ani k novému zloženiu orgánov neziskovej organizácie. 

Ďalšie údaje určené správnou radou. 
Správnou radou neboli určené žiadne ďalšie údaje. 

V Košiciach, 09.07.2025			

Štatutárny zástupca: Silvia Menyhértová